Í fjør høvdu vit ein arbeiðs- og ruddingardag leygardagin 6. august. Dagurin var so mikið væl eydnaður, at samtykt varð at seta tveir slíkar dagar av í ár. Í leikskránni eru teir lagdir at vera komandi leygardag, og so aftur tann 23. september. Hóast umstøðurnar uttan um vøllin á Glyvursnesi eru so sum so í løtuni, mugu vit royna at bøta um okkara spælilíkindi. Vit síggja, at tað sum varð gjørt í fjør, hevur bøtt um umstøðurnar. Tá varð 6’ arin og ein stórur partur av 9’ aranum slignir. Tey økini eru enn millum frægastu økini á vøllinum. So tað ger mun! Nevndin hevur samtykt at keypa 2 stórar kantklipparar. Tað eru líknandi sum teir, vit læntu frá Tórshavnar Kommunu í fjør. Vit hava eisini følarar úti at læna maskinur aftur í ár. Vita fara tí at heita á limir felagsins at møta á Glyvursnesi leygarmorgunin komandi kl. 9. Vit bjóða morgundrekka og greiða frá, hvat vit hugsa skal gerast. Annars verður okkurt til matna sum dagurin líður. Vit rokna við at brúka allan dagin, so vit fáa so nógv frá hondini sum til ber. Ætlanin er eisini at rudda á vøllinum, rudda skúrin og vaska og rudda í felagshúsinum. Vit ráða til, at tit eru í arbeiðsklæðum og gummistilvum. Eisini er umráðandi at onkur hevur spaka við, so nøkur økir á vøllinum kunnu drenast. Men longu í komandi viku er útisetakappingin. Vónandi vera tað nógvir útisetar, sum koma út á Glyvursnes tann dagin. Men fyri betur at kunna leggja arbeiðið til rættis og fyri at kunna fáa neyðuga tilfarið til vega, fara vit at heita á tykkum um at boða frá, um tað liggur fyri hjá tykkum at koma at taka eina hond í. Um tað bert liggur fyri ein part av degnum, eitt nú bert fyrrapartin ella bert seinrapartin, so vinaliga sigið okkum frá. Væl møtt leygarmorgunin. Við felagskvøðu Nevndin Soleiðis meta norðmenn at veðrið verður á Glyvursnesi leygardagi: J